stanford-oval/wikipedia huggingface dataset:
ทีนา เทอร์เนอร์

| ทีนา เทอร์เนอร์ |
| --- | --- |
เทอร์เนอร์ขณะแสดงคอนเสิร์ตในฉลองครบรอบ 50 ปีในปี ค.ศ. 2009
ข้อมูลพื้นฐาน
ชื่อเกิด: แอนนา เม บุลล็อก
ฉายา: ราชินีแห่งร็อกแอนด์โรล
เกิด: 26 พฤศจิกายน ค.ศ. 1939(1939-11-26)
ที่เกิด: นัตบุช, เทนเนสซี, สหรัฐอเมริกา
เสียชีวิต: 24 พฤษภาคม ค.ศ. 2023(2023-05-24) (83 ปี)
แนวเพลง: ร็อก, ป็อป, อาร์แอนด์บี, โซล, ร็อกแอนด์โรล
อาชีพ: นักร้อง, ผู้มอบความบันเทิง, นักแสดง, นักเต้น, นักแต่งเพลง
เครื่องดนตรี: ขับร้อง
ช่วงปี: 1957–2023
ค่ายเพลง:  Sonja  Pompeii  United Artists  แคปิตอล  พาร์โลโฟน  เวอร์จิน 
อดีตสมาชิก: ไอก์ แอนด์ ทีนา เทอร์เนอร์
คู่สมรส: ไอก์ เทอร์เนอร์ (สมรส 1962; หย่า 1978) เออร์วิน บาค (สมรส 2013)

เว็บไซต์: www.officialtina.com
ทีนา เทอร์เนอร์ (อังกฤษ: Tina Turner) หรือ แอนนา เม บุลล็อก (อังกฤษ: Anna Mae Bullock; 26 พฤศจิกายน ค.ศ. 1939 – 24 พฤษภาคม ค.ศ. 2023) เป็นนักร้องหญิงชาวอเมริกัน สัญชาติสวิส เธอเริ่มมีชื่อเสียงในฐานะคู่ดูโอ้กับอดีตสามีไอค์ เทอร์เนอร์ ด้วยการแต่งงานที่วุ่นวายจนต้องหย่าร้างกัน ก่อนที่เธอจะกลับมาโด่งดังในวัย 44 ปี ในฐานะศิลปินเดี่ยวกับอัลบั้ม Private Dancer เมื่อปีพ.ศ. 2527 (ค.ศ. 1984) จนได้รับการขนานนามว่าเป็น "ราชินีร็อกแอนด์โรล (Queen of Rock & Roll) "
ทีนามีชื่อเสียงระดับโลกจากผลงานเพลงและการแสดงสดบนเวทีที่ตื่นเต้นทรงพลังทั้งน้ำเสียงที่เป็นเอกลักษณ์และลีลาท่าเต้นที่เร้าใจ อีกทั้งยังเป็นที่รู้จักกันอย่างแพร่หลายนานหลายทศวรรษว่าเป็น "นักร้องหญิงที่มีเรียวขาสวยมากที่สุด" คนหนึ่งในวงการเพลงโลก นอกจากเพลงร็อกแล้วเธอยังมีผลงานเพลงในแนวโซล อาร์แอนด์บี แดนซ์ คันทรี และป็อป อีกด้วย ชื่อของเธอติดอันดับชาร์ตระดับโลกหลายชาร์ตในการจัดอันดับของสถาบันและนิตยสารชั้นนำต่าง ๆ มากมาย เช่น นิตยสารโรลลิงสโตน ยกย่องเธอให้เป็นหนึ่งในนักร้องและศิลปินที่ยิ่งใหญ่ที่สุดตลอดกาล (The Immortals – The Greatest Artists of All Time and The Greatest singers of All Time) และใน ค.ศ. 2021 ทีนากลายเป็นศิลปินหญิงคนที่สองในประวัติศาสตร์ที่ได้รับการบันทึกชื่อไว้ในหอเกียรติยศร็อกแอนด์โรล (the Rock and Roll Hall of Fame) ถึงสองครั้ง ครั้งแรกเธอกับไอก์ เทอร์เนอร์ อดีตสามี ได้รับการบันทึกไว้ในฐานะศิลปินคู่เมื่อ ค.ศ. 1991 และครั้งที่สองทีนาได้รับการบันทึกไว้ในฐานะศิลปินเดี่ยว
ผลงาน

ทีนาเป็นทั้งนักร้อง-นักแต่งเพลง นักเต้น และ นักแสดง และได้รับการจารึกชื่อบนฮอลลีวูดวอล์กออฟเฟมเมื่อวันที่ 28 สิงหาคม ค.ศ. 1986 ทีนาได้รับรางวัลมากมายตลอดชีวิตการทำงานของเธอ รวมไปถึงรางวัลแกรมมีที่เธอได้รับมาแล้วรวมทั้งหมด 12 ครั้ง โดยใน 8 ครั้ง มาจากการเสนอชื่อเข้าชิง 25 ครั้ง และเธอมีผลงานเพลงที่ได้รับเกียรติคัดเลือกจัดเข้าไปอยู่ใน Grammy Hall of Fame ถึง 3 เพลงด้วยกันคือ "River Deep - Mountain High" (1999), "Proud Mary" (2003) และ "What's Love Got to Do with It" (2012) และอีกหนึ่งรางวัลคือ Grammy Lifetime Achievement Award
คอนเสิร์ต

ถึงแม้เทอร์เนอร์จะเป็นที่รู้จักในฐานะศิลปินร็อกหญิงที่โด่งดังและเป็นหนึ่งในศิลปินนักร้องที่มียอดขายมากที่สุดคนหนึ่ง ด้วยยอดขายทั่วโลกรวมแล้วเกือบ 200 ล้านชุดก็ตาม แต่สำหรับเธอ เธอมองตัวเองว่าเป็น'ผู้มอบความบันเทิง' (อังกฤษ: Performer) มากกว่า เพราะตั้งแต่เริ่มเข้าวงการจนถึงปัจจุบันซึ่งเป็นเวลากว่า 60 ปี สิ่งที่สร้างชื่อเสียงและสร้างรายได้ให้ทีนามากที่สุดคือการแสดงสด คอนเสิร์ตของทีนาเป็นที่ร่ำลือถึงพลังความร้อนแรง ลีลาที่เร่าร้อน และเป็นการแสดงสดที่มีคุณภาพ ใน ค.ศ. 1986 การแสดงคอนเสิร์ต Break Every Rule World Tour ที่ รีโอเดจาเนโรของทีนาได้รับการบันทีกลงในกินเนสบุ๊กว่ามีผู้ซื้อบัตรเข้าชมมากที่สุดสำหรับศิลปินเดี่ยวเป็นจำนวนสูงถึง 184,000 คน และใน ค.ศ.2000 ทีนาครองแชมป์ ทัวร์คอนเสิร์ตทำเงินสูงสุดแห่งปี 2000 ในทวีปอเมริกาเหนือ ทำรายได้ 80.2 ล้านดอลลาร์สหรัฐ จากการทัวร์ Twenty Four Seven Tour ซึ่งเป็นคอนเสิร์ตอำลาเวทีการแสดงสดในสเตเดียมใหญ่ ๆ ของทีนา ซึ่งในเวลานั้นเป็นอันดับที่ 5 ของคอนเสิร์ตที่ทำรายได้สูงสุดตลอดกาล จากการรายงานของนิตยสาร Pollstar ทั้ง ๆ ที่อัลบั้ม Twenty Four Seven มียอดขายน้อยและซิงเกิลทั้งสองเพลงจากอัลบั้มนี้ก็ไม่ฮิตติดอันดับของบิลบอร์ดเลยแม้แต่เพลงเดียว แต่บัตรคอนเสิร์ตของทีนากลับสามารถขายได้หมดทุกที่นั่งเกือบทุกโชว์ ซึ่งตรงกันข้ามกับทฤษฎีที่พิสูจน์แล้วว่า การทัวร์คอนเสิร์ตจะประสบความสำเร็จได้ อัลบั้มที่จะออกทัวร์ต้องมียอดขายสูงและต้องมีซิงเกิลที่ฮิตติดอันดับ และในปีเดียวกันนั้น ทีนาได้รับการบันทีกลงในกินเนสบุ๊กอีกครั้งว่าเป็นศิลปินเดี่ยวที่มียอดขายตั๋วคอนเสิร์ตเป็นจำนวนมากที่สุดในโลก
คอนเสิร์ต > 1975-1982

Wild Lady of Rock Tour: 1978
Nice & Rough Tour: 1982
คอนเสิร์ต > 1984-2008

Private Dancer Tour: 1984–85
Break Every Rule World Tour: 1987–88
Foreign Affair World Tour: 1990
What’s Love Tour: 1994
Wildest Dreams World Tour: 1996–97
247 Millennium Tour: 2000
Tina! 50th Anniversary Tour: 2008
ผลงานเพลง > สตูดิโออัลบั้ม

ถึงวันนี้เธอมีเพลงที่ติดใน ทอปเท็นบิลบอร์ดฮอต 100 ทั้งหมด 7 เพลง มีเพลงติดในทอปเท็นบิลบอร์ดฮอต R&B singles อยู่ 16 เพลง และเธอยังเป็นศิลปินคนแรกที่มีเพลงติดใน Top 40 hits ในสหราชอาณาจักรตลอดระยะเวลา 7 ทศวรรษ โดยมีทั้งหมด 35 เพลง
ผลงานเพลง > เพลงประกอบภาพยนตร์

ทีนา มีผลงานเพลงประกอบภาพยนตร์ที่ได้รับความนิยมหลายเพลงเช่น "Acid Queen" ซึ่งเป็นเพลงประกอบภาพยนตร์เรื่อง Tommy ในปี 1975, "We Don't Need Another Hero" จาก Mad Max Beyond Thunderdome ปี 1985, "I Don't Wanna Fight" ในปี 1993 จากภาพยนตร์ชีวประวัติของเธอ และใน ค.ศ. 1995 ทีนาได้ร้องเพลงประกอบภาพยนตร์เรื่อง GoldenEye หรือ พยัคฆ์ร้าย 007 รหัสลับทลายโลก ในปี 2003 ทีนามีผลงานเพลง "Great Spirits" ซึ่งเป็นเพลงประกอบภาพยนตร์การ์ตูนของค่ายดิสนีย์เรื่อง Brother Bear ซึ่งก่อนหน้านี้ ทีนาได้เคย ร่วมงานกับค่ายดิสนีย์มาแล้วครั้งหนึ่งในปี 1999 กับผลงานเพลง "He Lives in You" ซึ่งเป็นเพลงประกอบภาพยนตร์การ์ตูนเรื่อง Lion King II: Simba's Pride นอกจากนั้นผลงานเพลงในอดีตของทีนายังเป็นเพลงประกอบภาพยนตร์อีกหลายเรื่องเช่นเพลง "Break Through the Barrier" จากภาพยนตร์เรื่อง  Days of Thunder (1990) และเพลง "The Best" จากภาพยนตร์เรื่อง Hitman's Wife's Bodyguard (2021)
ผลงานการแสดง

นอกจากงานเพลงแล้ว ทีนามีผลงานการแสดงรวมทั้งสิ้น 4 เรื่อง โดยเริ่มจากการรับบทเป็น "Acid Queen" ในภาพยนตร์เรื่อง Tommy ที่สร้างจากการดัดแปลงเนื้อหาในคอนเซ็ปต์อัลบั้มชื่อเดียวกันแนวร็อกโอเปราของเดอะ ฮู ออกฉายใน ค.ศ. 1975 ต่อมาใน ค.ศ. 1978 ทีนาร่วมแสดงเป็นดารารับเชิญพิเศษในฉากปิดของภาพยนตร์เรื่องSgt. Pepper's Lonely Hearts Club Band ใน ค.ศ. 1985 ทีนาได้รับความนิยมสูงสุดและเป็นที่รู้จักในฐานะนักแสดง เมื่อเธอได้ร่วมแสดงนำคู่กับเมล กิบสัน รับบทเป็น "Antie Entity" ซึ่งเป็นบทที่เขียนขึ้นมาเพื่อเธอโดยเฉพาะในภาพยนตร์แนวแอกชันสัญชาติออสเตรเลียเรื่อง Mad Max: Beyond Thunderdome (แมดแม็กซ์ 3) และบทรับเชิญใน Last Action Hero ปี 1993 นำแสดงโดยอาร์โนลด์ ชวาร์เซเน็กเกอร์
ละครเพลง

ใน ค.ศ. 2018 ละครเพลงชีวประวัติของเธอเรื่อง Tina: The Musical ที่เธอมีส่วนร่วมในการผลิตอย่างเต็มตัว ได้เปิดการแสดงขึ้นเป็นครั้งแรกที่โรงละคร Aldwych Theatre ในเวสต์เอนด์ ณ กรุงลอนดอน ประเทศอังกฤษ และจะเปิดการแสดงที่บรอดเวย์ ในนครนิวยอร์ก สหรัฐอเมริกา ในช่วงปลายปี 2019
ผลงานอื่น ๆ

ในปี 1986 ทีนาได้เขียนหนังสืออัตชีวประวัติ ชื่อ I, Tina เล่าถึงชีวิตตั้งแต่เด็ก และเป็นครั้งแรกที่เธอเปิดโปงถึงเรื่องราวชีวิตการแต่งงานระหว่างเธอกับไอก์ ที่เธอได้รับการทารุณทำร้ายร่างกายอย่างสาหัสเกือบตลอดช่วงชีวิตการแต่งงาน จนถึงการกลับมาอย่างยิ่งใหญ่ของเธอ ซึ่งจัดว่าเป็นหนึ่งในการกลับมาที่ยิ่งใหญ่ที่สุดของประวัติศาสตร์วงการเพลงโลก ต่อมาได้รับการดัดแปลงเป็นภาพยนตร์อัตชีวประวัติเรื่อง What's Love Got to Do with It ที่ออกฉายในปี 1993 นำแสดงโดยแองเจลา แบสเซท และลอว์เรนซ์ ฟิชเบิร์น ซึ่งทั้งสองนักแสดงนำต่างมีชื่อเสนอเข้าชิงรางวัลออสการ์ โดยก่อนหน้านั้นแองเจลา แบสเซท ผู้ซึ่งรับบทนำเป็น ทีนา สามารถคว้ารางวัลลูกโลกทองคำ ได้สำเร็จ
ในช่วงปลาย ค.ศ. 2018 เรื่องราวชีวิตของเธอตั้งแต่เกิดรวมถึงชีวิตรักของเธอในปัจจุบันได้รับการถ่ายทอดโดยสิ้นเชิงด้วยตัวเธอเองลงในหนังสือชื่อ Tina Turner: My Love Story ในหนังสืออัตชีวประวัติเล่มที่สองของเธอนี้ เธอได้เล่าถึงเหตุการณ์ร้ายแรงไม่คาดฝันที่ทำไห้เธอเกือบเสียชีวิตที่เกิดขึ้นไม่นานหลังงานแต่งงานของเธอกับ เออร์วิน บาค สามีต่างวัยผู้บริหารวงการเพลงชาวเยอรมัน ที่เธอคบหามานานเป็นเวลากว่า 30 ปี และการเสียสละที่ยิ่งใหญ่ของเขาที่ต่ออายุให้เธอจนสามารถมีชีวิตอยู่มาได้จนถึงทุกวันนี้
รางวัลเกียรติยศ

ในปี ค.ศ. 1995 ทีนาได้รับ เครื่องราชอิสริยาภรณ์ฝรั่งเศสด้านศิลปศาสตร์และอักษรศาสตร์ จากรัฐมนตรีว่าการกระทรวงวัฒนธรรมของฝรั่งเศส นายฟิลิปป์ ดูสต์-บลาซี เครื่องราชอิสริยาภรณ์ฝรั่งเศสด้านศิลปศาสตร์และอักษรศาสตร์หรือ Chevalier de l’Ordre des Arts et des Lettres เป็นรางวัลเกียรติยศสูงสุดของประเทศฝรั่งเศส ที่มอบให้แก่ศิลปินที่มีฝีมือโดดเด่น เพื่อเป็นการยกย่องและเชิดชูบุคคลผู้มีผลงานสร้างสรรค์ทางศิลปะหรือวรรณกรรม และเป็นบุคคลที่ได้ร่วมส่งเสริม และเผยแพร่ศิลปะและอักษรศาสตร์ในฝรั่งเศสและทั่วโลกอย่างต่อเนื่องตลอดมา
Grammy Special Merit Award: รางวัลเกียรติยศ Lifetime Achievement Award, 2018 The Recording Academy หรือ สถาบันศิลปะวิทยาการการบันทึกเสียงแห่งสหรัฐอเมริกา ให้เกียรติ ทีนา เทอร์เนอร์ ด้วยการมอบรางวัลเกียรติยศ Grammy Lifetime Achievement Award ให้แก่เธอในฐานะศิลปินผู้สร้างเกียรติยศและคุณประโยชน์ให้แก่วงการดนตรีเรื่อยมา
The Kennedy Center Honors, 2005 รางวัลเคนเนดีเซนเตอร์ออนเนอร์ส เป็นรางวัลเกียรติยศสาขาศิลปะการแสดงที่เป็นสัญลักษณ์แห่งความสำเร็จอันสูงสุด ที่ทางรัฐบาลของสหรัฐอเมริกาและ สถาบันจอห์น เอฟ. เคนเนดีเพื่อศิลปะการแสดง หรือเคนเนดีเซ็นเตอร์ (John F. Kennedy Center for the Performing Arts, ชื่อเดิม John F. Kennedy Memorial Center for the Performing Arts) ได้ร่วมกันจัดงานกาล่าดินเนอร์พิธีมอบรางวัลฯ ขึ้นครั้งแรกใน ค.ศ. 1978 และจัดต่อเนื่องเรื่อยมาทุกปีในช่วงเดือนธันวาคม โดยมีจุดประสงค์เพื่อเชิดชูเกียรติและยกย่องศิลปินที่มีความรู้ ความสามารถ และฝีมือที่โดดเด่น เป็นศิลปินที่สร้างสรรศิลปะเพื่อส่งเสริมวัฒนะธรรมอเมริกันให้เจริญรุ่งเรืองยิ่งขึ้นต่อไป ทีนาได้รับรางวัลฯ จากประธานาธิบดีจอร์จ ดับเบิลยู. บุช โดยมี โอปราห์ วินฟรีย์, บียอนเซ่, ควีน ลาติฟาห์ และ เมลิสซา อีเธลริดจ์ ร่วมแสดงความยินดี
การนับถือศาสนาพุทธ

ในปี 1974 ทีน่าเปลี่ยนมานับถือศาสนาพุทธ นิกายมหายาน ขององค์กรโซคากักไก จากการชักชวนของ ‘วาเลรี่ บิชอพ’ ซึ่งเป็นพุทธศาสนิกชน วาเลรี่รู้ว่าสภาพจิตใจของทีน่ากำลังหดหู่เนื่องจากโดนสามีทำร้ายร่างกายอย่างรุนแรงเป็นเวลานาน จึงแนะนำให้ทีน่ารู้จักศาสนาพุทธเพราะเชื่อว่าจะช่วยในด้านจิตวิญญาณ ทีน่าไม่เคยมีความรู้เรื่องพุทธศาสนามาก่อน แต่เมื่อได้สัมผัสหลักคำสอนของพระพุทธองค์ ซึ่งบอกว่า 'ตัวเราเป็นผู้กำหนดโชคชะตาของตัวเอง มิใช่ผู้อื่น' ทีน่าจึงหันมานับถือศาสนาพุทธ ทีน่าเคยกล่าวในบทสัมภาษณ์ว่า “จากประสบการณ์ที่เกิดขึ้นกับตัวเอง ฉันมองว่า พุทธศาสนาเป็นสิ่งที่เราพึ่งพิงได้ การสวดมนต์จะช่วยให้เราเข้าถึงแก่นแท้ ซึ่งอยู่ในจิตใต้สำนึกของตัวเรา” ความศรัทธาในพระพุทธศาสนาทำให้ทีน่าเห็นประโยชน์ในพระธรรมและการสวดมนต์เป็นกิจวัตร ส่งผลให้ชีวิตของทีน่าเปลี่ยนไปในทางที่ดีนับตั้งแต่นั้นเป็นต้นมา การสวดมนต์นอกจากจะช่วยให้จิตใจของทีน่าเข็มแข็งจนสามารถหย่าขาดจากสามีแล้ว ยังช่วยให้ทีน่าประสบความสำเร็จสูงสุดในชีวิต ทีน่ายึดมั่นในคำสอนของพระพุทธองค์จวบจนลมสุดท้ายของชีวิต
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ทีนา เทอร์เนอร์
Official website
Tina Turner ที่ Rock and Roll Hall of Fame
ทีนา เทอร์เนอร์ ผลงานเพลงที่ดิสคอกส์
Tina Turner ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  สเปน  ฝรั่งเศส  BnF data  เยอรมนี  อิสราเอล  ฟินแลนด์  เบลเยียม  สหรัฐ  สวีเดน  ลัตเวีย  ญี่ปุ่น  เช็กเกีย  ออสเตรเลีย  เกาหลี  โครเอเชีย  เนเธอร์แลนด์  โปแลนด์ 2 
วิชาการ:  CiNii 
ศิลปิน:  รางวัลแกรมมี  มิวสิกเบรนซ์ 
ประชาชน:  Deutsche Synchronkartei  Deutsche Biographie  Trove 
อื่น ๆ:  SNAC 2  IdRef 
Wikiquote
ทรงชัย วงศ์สวัสดิ์

| ทรงชัย วงศ์สวัสดิ์ป> ช., ป.ม. |
| --- | --- |


นายกองค์การบริหารส่วนจังหวัดลำพูน
ดำรงตำแหน่ง 29 มิถุนายน พ.ศ. 2551 – 11 สิงหาคม พ.ศ. 2555
ก่อนหน้า: สมาน ชมภูเทพ
ถัดไป: นิรันดร์ ด่านไพบูลย์
 
ข้อมูลส่วนบุคคล
เกิด: 31 มกราคม พ.ศ. 2497 (71 ปี) อำเภอห้างฉัตร จังหวัดลำปาง ประเทศไทย
พรรคการเมือง: ประชาธิปัตย์ (2535–2561)   พลังประชารัฐ (2561–ปัจจุบัน)
คู่สมรส: มลวิภา วงศ์สวัสดิ์

ทรงชัย  วงศ์สวัสดิ์ (เกิด 31 สิงหาคม พ.ศ. 2497) เป็นอดีตสมาชิกสภาผู้แทนราษฎรจังหวัดลำพูน สังกัดพรรคประชาธิปัตย์ เป็นอดีตสมาชิกวุฒิสภา และอดีตนายกองค์การบริหารส่วนจังหวัดลำพูน
ประวัติ

ทรงชัย วงศ์สวัสดิ์ หรือ โกใหญ่ เกิดเมื่อวันที่ 31 สิงหาคม พ.ศ. 2497 เป็นบุตรของนายทงซี - นางพลอย วงศ์สวัสดิ์ เกิดที่อำเภอห้างฉัตร จังหวัดลำปาง เป็นพี่ชายของนายจินดา วงศ์สวัสดิ์ อดีตสมาชิกสภาผู้แทนราษฎรจังหวัดลำปาง สังกัดพรรคไทยรักไทย และนายจรัญ วงศ์สวัสดิ์ อดีตนายกเทศมนตรีตำบลห้างฉัตร
ทรงชัย สมรสกับนางมลวิภา วงศ์สวัสดิ์ มีบุตร 3 คน
การศึกษา

นายทรงชัย วงศ์สวัสดิ์ จบการศึกษาระดับปริญญาตรีนิติศาสตรบัณฑิต จากมหาวิทยาลัยรามคำแหง เมื่อปี พ.ศ. 2520 และรัฐประศาสนศาสตรมหาบัณฑิต จากสถาบันบัณฑิตพัฒนบริหารศาสตร์ (นิด้า) พ.ศ. 2538
การเมือง

นายทรงชัย วงศ์สวัสดิ์ เคยทำงานเป็นทนายความ เป็นที่ปรึกษากฎหมายธนาคารเพื่อการเกษตรและสหกรณ์การเกษตร (ธกส.) ต่อมาได้รับการเลือกตั้งเป็นสมาชิกสภาจังหวัดลำพูน (สจ.) และเป็นสมาชิกสภาผู้แทนราษฎร จังหวัดลำพูน สังกัดพรรคประชาธิปัตย์ ในการเลือกตั้ง พ.ศ. 2544 นายทรงชัย เป็น 1 ใน 4 สมาชิกสภาผู้แทนราษฎรของพรรคประชาธิปัตย์ ที่ได้รับการเลือกตั้งในเขตภาคเหนือ สามารถเอาชนะกระแสพรรคไทยรักไทยได้ แต่ต่อมาในการเลือกตั้ง พ.ศ. 2548 กลับไม่ได้รับเลือกตั้งโดยแพ้ให้กับนายสถาพร มณีรัตน์ จากพรรคไทยรักไทย
ในการเลือกตั้งวุฒิสภา พ.ศ. 2549 นายทรงชัย วงศ์สวัสดิ์ ลงสมัครรับเลือกตั้งเป็นสมาชิกวุฒิสภา จังหวัดลำพูน ได้รับคะแนนสูงที่สุด คือ 63,595 คะแนน แต่ภายหลังการเลือกตั้งครั้งดังกล่าวถูกยกเลิกเนื่องจากเกิดการรัฐประหาร วันที่ 19 กันยายน พ.ศ. 2549
นายทรงชัย วงศ์สวัสดิ์ ได้ลงสมัครรับเลือกตั้งนายกองค์การบริหารส่วนจังหวัดลำพูน เมื่อวันที่ 29 มิถุนายน พ.ศ. 2551 ซึ่งได้รับคะแนนสูงสุด และได้รับการแต่งตั้งให้เป็นนายกองค์การบริหารส่วนจังหวัดลำพูนเป็นสมัยแรก โดยได้รับแรงสนับสนุนจาก อนุสรณ์ วงศ์วรรณ อดีตกรรมการบริหารพรรคพลังประชาชน ซึ่งมีความสนิทสนมกันเป็นการส่วนตัว ต่อมาได้สมัครรับเลือกตั้งอีกครั้ง แต่แพ้ให้กับ นิรันดร์ ด่านไพบูลย์ ที่ได้รับการสนับสนุนจากพรรคเพื่อไทย
ต่อมาทรงชัยได้เข้าเป็นสมาชิกพรรคพลังประชารัฐ และลงสมัครรับเลือกตั้งในจังหวัดลำพูน เขต 2 แต่ไม่ได้รับเลือกตั้งในครั้งนั้น โดยได้คะแนนมาเป็นลำดับที่ 2 รองจาก รังสรรค์ มณีรัตน์ จากพรรคเพื่อไทย
การเมือง > สมาชิกสภาผู้แทนราษฏร

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดลำพูน สังกัด พรรคประชาธิปัตย์
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2558 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
นาโอยะ ซูงะ

นาโอยะ ซูงะ (ญี่ปุ่น: 菅直哉; โรมาจิ: Suga Naoya; 17 พฤษภาคม ค.ศ. 1985 — ) เป็นนักกีฬาวอลเลย์บอลชายชาวญี่ปุ่น ผู้ทำหน้าที่ร่วมสังกัดเจที ธันเดอร์
ประวัติ

ในปี ค.ศ. 2012 เขาได้รับเลือกให้เป็นตัวแทนทีมญี่ปุ่นเข้าร่วมการแข่งรายการวอลเลย์บอลในเอเชียนเกมส์ 2010
สโมสร

โรงเรียนมัธยมวิชาการนางาซากิ เขตโอะมุระ
มหาวิทยาลัยสึกุบะ
เอ็นอีซีบลูร็อกเก็ตส์ (ค.ศ. 2008-2009)
เจที ธันเดอร์ (ค.ศ. 2009-)
แหล่งข้อมูลอื่น

Vリーグ 公式プロフィール
JTサンダーズ 選手プロフィール เก็บถาวร 2015-02-19 ที่ เวย์แบ็กแมชชีน
| ด ค กเจที ธันเดอร์ ฤดูกาล 2016–2017 |
| --- | --- |
สตาฟฟ์โค้ช:  หัวหน้าผู้ฝึกสอน: เวเซลิน วูคอวิช  ผู้ฝึกสอน: เคตะ ฮิระมะ  ผู้ฝึกสอน: โคชิ ซุงะนะโอะยะ 
ตัวเซ็ต:  3 อะกิฮิโระ ฟุกะสึ   9 ชุนซุเกะ อิโนะอุเอะ  17 เซกิ คะเนะโกะ 
ตัวตีด้านนอก:  5 มิสึชิโระ โยะชิโอะกะ  7 ยู โคะชิกะวะ  11 ยูเซ ยะซุอิ  14 ไดสุเกะ ยะโกะ  16 ยูเฮ สึกะซะกิ  18 โชเฮ ยะมะโมะโตะ  19 ดราเชน ลูบูริช 
ตัวบล็อกกลาง:  1 ทะกุยะ ยะสุนะงะ  2 ฮิโตะชิ มะชิโนะ  4 เคนตะ นะกะจิมะ  12 เบเซรา ฌูนีโอร์  20 โชโงะ โทะอิโมะโตะ 
ตัวรับอิสระ:  8 ไดกิ กุฮะระ  15 ไตชิ คะระกะวะ
วอลเลย์บอลชิงแชมป์สโมสรเอเชีย

วอลเลย์บอลชิงแชมป์สโมสรเอเชีย เป็นการแข่งขันวอลเลย์บอล ชายและหญิง สำหรับทีมสโมสรวอลเลย์บอล ที่จัดขึ้นเป็นประจำทุกปี และในปัจจุบัน จัดโดยสหพันธ์วอลเลย์บอลแห่งเอเชีย
ประเภททีมชาย > ตารางเหรียญการแข่งขัน

| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  อิหร่าน | 16 | 4 | 4 | 24 |
| 2 |  เกาหลีใต้ | 2 | 1 | 0 | 3 |
| 3 |  กาตาร์ | 1 | 6 | 5 | 12 |
| 4 |  คาซัคสถาน | 1 | 4 | 3 | 8 |
| 4 |  ญี่ปุ่น | 1 | 4 | 3 | 8 |
| 6 |  จีน | 1 | 1 | 5 | 7 |
| 7 |  จีนไทเป | 1 | 0 | 1 | 2 |
| 8 |  ซาอุดีอาระเบีย | 0 | 2 | 0 | 2 |
| 9 |  อินโดนีเซีย | 0 | 1 | 1 | 2 |
| 10 |  ปากีสถาน | 0 | 0 | 1 | 1 |
| รวม (10 ประเทศ) | รวม (10 ประเทศ) | 23 | 23 | 23 | 69 |
ประเภททีมชาย > ผู้เล่นทรงคุณค่า

1999 –  Zhang Xiang
2000 –  Kim Se-jin
2001 –  Shin Jin-sik
2002 –  Behnam Mahmoudi
2004 –  Mohammad Torkashvand
2005 –
2006 –  Mohammad Soleimani
2007 –  Mohammad Soleimani
2008 –  Marat Imangaliyev
2009 –  Hicham Guemmadi
2010 –  Peiman Akbari
2011 –  Hamzeh Zarini
2012 –  Salvador Hidalgo
2013 –  Hamzeh Zarini
2014 –  ชอฮ์รอม แมฮ์มูดี
2015 –  Huang Pei-Hung
2016 –  ชอฮ์รอม แมฮ์มูดี
2017 –  ชอฮ์รอม แมฮ์มูดี
2018 –  แฮมเซฮ์ แซรีนี (กอทอม แอร์ดอกอน)
2019 –  แอลีเรซอ แจลอลี (แชฮ์รดอรี วอรอมิน)
2021 –  ซอเบร์ คอเซมี (ฟูลาด ซีร์จาน)
2022 –  แซอีด แมรูฟ (เพย์กอนเตหะราน)
2023 –  ดมีตรี มูเซียร์สกี (ซันโทรี่ซันเบิดส์)
ประเภททีมหญิง

| ปี> ปี.1999 รายละเอียด.2000 รายละเอียด.2001 รายละเอียด.2002 รายละเอียด.2004 รายละเอียด.2005 รายละเอียด.2006 รายละเอียด.2007 รายละเอียด.2008 รายละเอียด.2009 รายละเอียด.2010 รายละเอียด.2011 รายละเอียด.2012 รายละเอียด.2013 รายละเอียด.2014 รายละเอียด.2015 รายละเอียด.2016 รายละเอียด.2017 รายละเอียด.2018 รายละเอียด.2019 รายละเอียด.2021 รายละเอียด.2022 รายละเอียด.2023 รายละเอียด | เจ้าภาพ> เจ้าภาพ. อุบลราชธานี. เฉาชิ่ง. นครโฮจิมินห์. กรุงเทพมหานคร. อัลมาเตอ. นิญบิ่ญ. มะนิลา. หวิญเอียน. หวิญเอียน. นครปฐม. เกรซิก. หวิญเอียน. นครราชสีมา. บวนมาถ็วต. นครปฐม. ห่านาม. บีญัน. อุสต์-คาเมโนกอร์สค์. อุสต์-คาเมโนกอร์สค์. เทียนจิน. นครราชสีมา. เซเมย์. หวิญฟุก |  | รอบชิงชนะเลิศ> ทีมชนะเลิศ. แอลจี คัลเทคส์. เซี่ยงไฮ้ เคเบิล ทีวี. เซี่ยงไฮ้ เคเบิล ทีวี. ฮิซะมิสึสปริงส์. ราหัต อัลมาเตอ. เทียนจิน บริดจ์สโตนจ์. เทียนจิน บริดจ์สโตนจ์. ราหัต ซีเอสเคเอ. เทียนจิน บริดจ์สโตนจ์. เฟเดอร์บรอย. เฟเดอร์บรอย. ช้าง. เทียนจิน บริดจ์สโตนจ์. กวางตุ้ง เอเวอร์เกวส. ฮิซามิตสึสปริงส์. บางกอกกล๊าส. เอ็นอีซี เรดร็อกเก็ตส์. สุพรีม ชลบุรี. สุพรีม ชลบุรี. เทียนจินปั๋วไห่แบงก์. อัลไต. กูว์เนิช วีซี. สปอร์ตเซ็นเตอร์ 1 | รอบชิงชนะเลิศ> คะแนน.ไม่มีการแข่งขัน.ไม่มีการแข่งขัน.3–2.3–0.No playoffs.ไม่มีการแข่งขัน.ไม่มีการแข่งขัน.ไม่มีการแข่งขัน.3–2.3–2.3–1.3–0.3–2.3–1.3–0.3–2.3–0.3–1.3–2.3–1.3–0.3–2.3–2 | รอบชิงชนะเลิศ> ทีมรองชนะเลิศ. อโรทัย. เอ็นอีซี เรด ร็อกเกตส์. ฮิซะมิสึสปริงส์. บีอีซี เวิลด์. ไบ่ยี่ หยี่หยาง. ชง ซัน. ชง ซัน. แสงสม. แสงสม. เทียนจิน บริดจ์สโตนจ์. เซทิสซู อัลมาเตอ. เทียนจิน บริดจ์สโตนจ์. โทเรย์แอร์โรส์. เซทิสซู อัลมาเตอ. โปไฮ แบงก์ เทียนจิน. ฮิซามิตสึสปริงส์. ปาอี เสิ่นเจิ้น. ฮิซามิตสึสปริงส์. เอ็นอีซี เรดร็อกเก็ตส์. สุพรีม ชลบุรี. นครราชสีมา คิวมินซี. อัลไต.  ไดมอนด์ ฟู้ด ไฟน์เชฟ–แอร์ฟอร์ซ |  | รอบชิงอันดับที่ 3> ทีมอันดับที่ 3. เซี่ยงไฮ้ เคเบิล ทีวี. เจอเจียง หนานดู. อโรทัย. ราหัต อัลมาเตอ. ชง ซัน. โคเรีย ไฮเวย์ ครอป. แสงสม. ฮิซะมิสึสปริงส์. โทเรย์แอร์โรส์. โทเรย์แอร์โรส์. เจที มาร์เวลลัส. เซทิสซู อัลมาเตอ. ช้าง. พีเอฟยู บลูแคทส์. เซทิสซู อัลมาเตอ. เจ้อเจียง. บางกอกกล๊าส. เทียนจินโปไฮแบงก์. เจียงซูเซนิตสตีล. ฮิซามิตสึสปริงส์. สุพรีม ชลบุรี. ไดมอนด์ ฟู้ด-ไฟน์เชฟ. เหลียวหนิงตงหัว | รอบชิงอันดับที่ 3> คะแนน.ไม่มีการแข่งขัน.ไม่มีการแข่งขัน.3–1.3–1.No playoffs.ไม่มีการแข่งขัน.ไม่มีการแข่งขัน.ไม่มีการแข่งขัน.3–2.3–2.3–2.3–0.3–0.3–0.3–0.3–0.3–2.3–1.3–2.3–1.3–0.3–1.3–1 | รอบชิงอันดับที่ 3> ทีมอันดับที่ 4. ออลมาร์ ไดนาโม. ฮุนได อีแอนด์ซี กรีนฟ็อกซ์. ราหัต ซีเอสเคเอ. เซี่ยงไฮ้ เคเบิล ทีวี. อัสตานา อัลมาเตอ. ราหัต ซีเอสเคเอ. ราหัต ซีเอสเคเอ. โซแบกุ. โซแบกุ. เซทิสซู อัลมาเตอ. เทียนจิน บริดจ์สโตนจ์. เลิน เวียต โพสต์แบงก์. เซทิสซู. โบ ตง กัง. จีนไทเป. ไต้หวันพาวเวอร์. อัลไต. อัลไต. อัลไต. อัลไต. ไซปา เตหะราน. บอริจ เอสเซนส์. คิงเวลไทเป |
| --- | --- | --- | --- | --- | --- | --- | --- | --- | --- |
| 2024 รายละเอียด |  นครราชสีมา |  |  |  |  |  |  |  |  |
ประเภททีมหญิง > ตารางเหรียญการแข่งขัน

| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  จีน | 8 | 5 | 6 | 19 |
| 2 |  ไทย | 6 | 7 | 6 | 19 |
| 3 |  คาซัคสถาน | 4 | 3 | 3 | 10 |
| 4 |  ญี่ปุ่น | 3 | 6 | 6 | 15 |
| 5 |  เกาหลีใต้ | 1 | 0 | 1 | 2 |
| 6 |  เวียดนาม | 1 | 0 | 0 | 1 |
| 7 |  จีนไทเป | 0 | 2 | 1 | 3 |
| รวม (7 ประเทศ) | รวม (7 ประเทศ) | 23 | 23 | 23 | 69 |
ประเภททีมหญิง > ผู้เล่นทรงคุณค่า

1999 –  พัก ซู-จ็อง
2000 –
2001 –  เสิ่น หง
2002 –  เคโกะ ฮาระ
2004 –  ออลกา กรัชโก
2005 –  หลี่ ชาน
2006 –  หวัง ลี่
2007 –  เยเลนา พาฟโลวา
2008 –  หลี่ ชาน
2009 –  อรอุมา สิทธิรักษ์
2010 –  นุศรา ต้อมคำ
2011 –  วิลาวัณย์ อภิญญาพงศ์
2012 –  หยิน นา
2013 –  สฺวี ยฺหวินลี่
2014 –  มิยุ นะงะโอะกะ
2015 –  ปลื้มจิตร์ ถินขาว
2016 –  ซารินะ โคกะ
2017 –  ฟาตู ดีอุค
2018 –  อัจฉราพร คงยศ
2019 –  หลี อิ๋งอิ๋ง
2021 –  ซานา อะนาร์คูโลวา
2022 –  อะเลคซันดรา ชีรอวิช
2023 –  เจิ่น ถิ ทัญ ทวี้
2024 –
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เป็นการเลือกตั้งสมาชิกสภาผู้แทนราษฎรเป็นการทั่วไปครั้งที่ 21 ของประเทศไทย มีขึ้นเมื่อวันอาทิตย์ที่ 6 กุมภาพันธ์ พ.ศ. 2548 ผลที่ตามมาคือชัยชนะอย่างถล่มทลายของพรรคไทยรักไทยของนายกรัฐมนตรี พันตำรวจโท ทักษิณ ชินวัตร ซึ่งได้ที่นั่งในสภาผู้แทนราษฎร 377 ที่นั่งจากทั้งหมด 500 ที่นั่ง โดยมีอดีตพรรคร่วมรัฐบาลอย่างพรรคชาติไทยได้ 25 ที่นั่ง พรรคประชาธิปัตย์ได้เพียง 96 ที่นั่งและพรรคมหาชน (ซึ่งเปลี่ยนชื่อจากพรรคราษฎร) ได้ 2 ที่นั่ง
ปูมหลัง

หลังการเลือกตั้งทั่วไปเมื่อวันที่ 6 มกราคม พ.ศ. 2544 พรรคความหวังใหม่ได้ยุบรวมกับพรรคไทยรักไทย แม้ว่าต่อมา พรรคความหวังใหม่จะตั้งขึ้นใหม่โดยอดีต ส.ส. ของพรรค นายชิงชัย มงคลธรรม แต่ก็ไม่ได้รับความนิยม พรรคชาติพัฒนาและพรรคเสรีธรรมก็ยุบรวมกับพรรคไทยรักไทย
ระบบการเลือกตั้ง

ในขณะนั้น สภาผู้แทนราษฎรประกอบด้วย ส.ส. 400 คนจากการเลือกตั้งแบบแบ่งเขต และ ส.ส. 100 คนจากปาร์ตี้ลิสต์ตามสัดส่วน
การรณรงค์หาเสียง > พรรคประชาธิปัตย์

พรรคประชาธิปัตย์ นำโดยบัญญัติ บรรทัดฐาน ซึ่งเป็นหัวหน้าพรรคต่อจากชวน หลีกภัย ไม่หวังจะเอาชนะพรรคร่วมทั้ง 2 พรรค แต่หวังว่าจะได้ 201 ที่นั่ง ซึ่งพรรคได้เพียง 96 ที่นั่งเท่านั้น อย่างไรก็ตาม ความขัดแย้งภายในพรรคระหว่างฝ่ายใต้ของบัญญัติกับฝ่ายกรุงเทพฯ ที่นำโดยอภิสิทธิ์ เวชชาชีวะ ทำให้เป้าหมายนี้ดูเลือนลางลงไปอีก พรรคประชาธิปัตย์ยังได้พัฒนาวาระประชานิยม โดยสัญญาว่าจะมีงานมากขึ้น การศึกษาฟรี การดูแลสุขภาพ และการต่อสู้กับอาชญากรรมและการทุจริต อย่างไรก็ตาม พรรคปฏิเสธที่จะให้รายละเอียดเกี่ยวกับนโยบายของพวกเขา
ชัยชนะอย่างถล่มทลายของพรรคไทยรักไทยทำให้เกิดข้อกังขาเกี่ยวกับอนาคตของหัวหน้าพรรค บัญญัติ ลาออกจากหัวหน้าพรรคหลังการเลือกตั้ง มีการเลือกตั้งหัวหน้าพรรคคนใหม่ ซึ่ง อภิสิทธิ์ เวชชาชีวะ ได้รับเลือกให้เป็นหัวหน้าพรรคคนใหม่ พร้อมกล่าวว่า
คงต้องใช้เวลาอีกนานในการฟื้นฟูพรรค เพราะเราต้องมองอีก 4 ปีข้างหน้า และพิจารณาว่าจะทำอย่างไรให้อยู่ในใจประชาชน
การรณรงค์หาเสียง > พรรคไทยรักไทย

พรรคไทยรักไทยพยายามที่จะครองเสียงข้างมากในสภาผู้แทนราษฎร ซึ่งเป็นสิ่งที่พรรคการเมืองต่าง ๆ ไม่เคยทำได้มาก่อน พรรคการเมืองอื่นและภาคประชาสังคมได้จัดตั้งแนวร่วมเพื่อป้องกันสิ่งนี้ โดยกล่าวหาว่าทักษิณมีอำนาจมากเกินไปและนั่นทำให้เขาเป็นเผด็จการรัฐสภา เสียงข้างมากจะสนับสนุนสิ่งที่พวกเขากล่าวหา นักวิชาการคนสำคัญ เกษม ศิริสัมพันธ์ อดีตเลขาธิการพรรคกิจสังคมและอดีตรัฐมนตรีช่วยว่าการกระทรวงมหาดไทย กล่าวหาทักษิณว่าเป็น "เผด็จการรัฐสภา" และกล่าวว่า "ประชาชนไม่ต้องการให้นายกรัฐมนตรีมหาเศรษฐีครอบงำประเทศและการเมืองต่อไป"
พรรคของทักษิณตอบว่าได้ทำให้ประเทศไทยมีรัฐบาลที่มั่นคง มีความสามารถ และปราศจากการคอร์รัปชัน แม้ว่านักวิจารณ์จะบอกว่าการคอร์รัปชันเพิ่มขึ้นจริงภายใต้การจับตามองของทักษิณ สุรนันทน์ เวชชาชีวะ โฆษกพรรคไทยรักไทย กล่าวว่า "พรรคไทยรักไทยเป็นพรรคแรกที่สามารถแปลงนโยบายประชานิยมไปสู่การปฏิบัติ ความสำเร็จและวิสัยทัศน์ของนายทักษิณทำให้พรรคมีความชัดเจนและจะได้รับเสียงข้างมากอย่างแน่นอน"
พรรคไทยรักไทยแข็งแกร่งที่สุดในภาคตะวันออกเฉียงเหนือ ซึ่งเป็นภูมิภาคที่ยากจนที่สุดและมีประชากรมากที่สุดของประเทศ ซึ่งนโยบายประชานิยมของทักษิณได้รับความนิยมสูงสุด